Trebević (Halid Bešlić)
Trebević je studijski album Halida Bešlića iz 2020. godine u izdanju diskografske kuće Muzička produkcija BHRT. Na albumu Trebević nalazi se jedanaest pjesama. Novo muzičko ostvarenje Halida Bešlića najavili su ranije objavljeni singlovi, Ja bez tebe ne mogu da živim i Taman je. Izdavačka kuća Muzička produkcija BHRT u ovom projektu je sarađivala sa Halidovim stručnim timom, izvršnim producentom Nedimom Srnjom te Gradom Sarajevo. Promocija albuma Trebević bila je održana na posljednjoj stanici sarajevske žičare na planini Trebević. Uz album, Halid Bešlić premijerno je predstavio i novi video spot sa pjesmom pod nazivom Trebević.